Susan Enriquez

Si Susan Enriquez ay isang babaeng mamamahayag sa Pilipinas. Nakilala siya sa kanyang mga palabas na Kay Susan Tayo at I Juander. Siya ay tinatawag na Boses ng Masa sa Telebisyon at Kumare ng Bayan.

Personal na buhay
Ipinanganak si Susan Sevillo noong May 24, 1965. Ang Enriquez ay apelyido ng kanyang dating asawa. Napawalang bisa na ang kanilang kasal.

Iskolar si Susan Enriquez noong nag-aral siya ng kursong pamamahayag (Inggles: journalism) sa Lyceum of the Philippines. Gusto niyang mag-aral ng komersiyo subalit mahaba ang pila sa kursong iyon noong enrollment kaya siya ay nagpalit sa kursong pamamahayag. Nagtapos siya noong 1986.

Natapos ni Susan Enriquez ang kursong pagluluto sa International School for Culinary Arts and Hotel Management at natanggap ang National Certificate II (NCII) noong 2025 sa edad na animnapung taong gulang.

Pag-mamay-ari ni Susan Enqriquez ang Balustre Cerca na isang pahingahan (Inggles: resort) na matatagpuan sa Indang, Cavite.

Bilang mamamahayag
Sa istasyon ng radyo na dzBB ang naging unang trabaho ni Susan Enriquez at doon ay nakilala niya si Arnold Clavio. Isa si Enriquez sa mga boses sa Newscoop.

Naging field reporter si Susan Enriquez ng palabas sa telebisyon na GMA News Live.

Simula 2003 ay anim na taon na naging host si Susan Enriquez ng palabas na Kay Susan Tayo. Siya rin ay naging katuwang na host sa palabas na I Juander. Nanalo ang Kay Susan Tayo bilang Best Informative Show sa Catholic Mass Media Award at siya ay itinanghal na Best Lifestyle Show Host ng Star Awards.

Nakidnap ng mga Abu Sayyaf si Susan Enriquez noong Abril 20,2000 noong nagpunta siya sa Basilan upang makuha ang mga istorya ng mga tao doon.

Noong 2010 ay napabilang si Susan Enriquez sa mga host ng palabas na Unang Hirit at muling naging host ng nasabing palabas noong 2013.

Ang husay sa pakikipag-ugnayan ni Susan Enriquez sa mga tao ay ang dahilan kung bakit siya ay tinawag na Kumare ng Bayan at naging malakas ang kanyang mga palabas na I Juander at Pera Paraan.

Mga sanggunian

Mga panlabas na link
 Si Susan Enriquez habang kinakapanayam ni Mel Tiangco sa palabas na Power House
 Si Susan Enriquez sa YouTube channel ng GMA Public Affairs

Kategorya:Mga Pilipino
Kategorya:Mga tagapagbalita mula sa GMA News and Public Affairs
Kategorya:Mga tagapagbalita mula sa Pilipinas